Vyhodnotenie medzirezortného pripomienkového konania

Spôsob pripomienkového konania:  bežný postup
Zoznam oslovených subjektov: Ministerstvo financií SR
				      Úrad vlády SR
                  Kancelária podpredsedu vlády SR pre európsku integráciu, ľudské práva a menšiny
Ministerstvo zahraničných vecí SR
Ministerstvo vnútra SR
Ministerstvo hospodárstva SR 
Ministerstvo kultúry SR
Ministerstvo obrany SR
Ministerstvo školstva SR
Ministerstvo zdravotníctva SR
Ministerstvo výstavby a regionálneho rozvoja SR
Ministerstvo spravodlivosti SR
Ministerstvo práce, sociálnych vecí a rodiny SR
Ministerstvo pôdohospodárstva SR
Ministerstvo životného prostredia SR

Odbor vládnej agendy Úradu vlády SR
Sekcia hospodárskej politiky Úradu vlády SR
Konfederácia odborových zväzov SR
Asociácia zam. zväzov a združení SR
Republiková únia zamestnávateľov
ZMOS
Únia miest SR
Banskobystrický samosprávny kraj
Bratislavský samosprávny kraj
Košický samosprávny kraj
Nitriansky samosprávny kraj
Prešovský samosprávny kraj
Trenčiansky samosprávny kraj
Trnavský samosprávny kraj
Zväz zamestnávateľov dopravy, pôšt a telekomunikácií SR

Počet oslovených subjektov: 29
Zaslali do stanoveného termínu: 16
Zaslali po termíne: 0
Vôbec nezaslali: 13
Subjekty, ktoré nemali pripomienky: MŠ SR, MŽP SR, MK SR, MO SR, MS SR, MZV SR, MH SR, MP SR, MZ SR, MVRR SR, Bratislavský samosprávny kraj, Trenčiansky samosprávny kraj, ZZDPT SR

Počet vznesených pripomienok: 18
Počet akceptovaných pripomienok:  13
Počet neakceptovaných, z toho počet zásadných  - ktoré subjekty: 5
Rozporové konanie (s kým, kedy, na akej úrovni, akým výsledkom): 

Rezort | Pripomienka | Typ | Vyh. | Spôsob vyhodnotenia

Sekcia hospodárskej politiky Úradu vlády SR

-	k riešeniu výdavkov súvisiacich s vysporiadaním majetku – v časti 3.1.3. sú údaje v tabuľke uvedené v mil. Sk, pričom údaje, vzťahujúce sa k týmto finančným prostriedkom v prílohe č. 6, sú uvedené v tis. Sk - odporúčame dať do súladu hodnoty uvedených ukazovateľov,
-	v časti závery a odporúčania, za písm. d/, sa konštatuje, že celkové náklady potrebné pre vysporiadanie majetku sú okolo 200 mil. Sk; nie je to v súlade s predkladanými požiadavkami na prostriedky štátneho rozpočtu na obdobie rokov 2007 – 2011 podľa tab. v časti 3.1.3. – odporúčame túto nezrovnalosť vysvetliť.

Návrh uznesenia vlády odporúčame upraviť:

-	časť A. označiť ako časť B. a bod A.1. ako B.1.,  úpravou textu:
-	časť B. označiť ako časť A. a body B.1. – B.3. ako A.1. – A.3..

O

O

O

(A)

(A)

(A)

Text sa upravil. Pôvodne bolo napísané, že celkové náklady na vysporiadanie majetku každoročne oscilujú okolo 200 mil. Sk okrem roku 2007.

MV SR

-	v predkladacej správe odporúčame vyčísliť konkrétne finančné a ekonomické vplyvy materiálu

-	v záveroch a odporúčaniach sa upozorňuje na problémy súvisiace s nezabezpečením požadovaných finančných prostriedkov, pričom sa uvádza, že v prípade nezabezpečenia potrebných zdrojov možno okrem iného očakávať aj sankcie zo strany EÚ a nedodržanie dohodnutých termínov podľa finančných memoránd. Sme toho názoru, že s ohľadom na vážnosť tejto situácie by bolo vhodné doplniť návrh uznesenia o spoločnú úlohu MDPT a MF SR na jej riešenie.

O

O

(A)

(A)

V doložke vplyvov sú uvedené konkrétne vplyvy a preto v predkladacej správe uvedieme iba sumárne čísla za dané obdobie.

Text bol upravený a v spolupráci s Ministerstvom financií SR sa hľadá optimálny spôsob riešenia v čo najkratšom čase.

MF SR

-	V  materiáli sú uvedené požiadavky Železníc SR (ďalej len „ŽSR“) na verejné financie na roky 2007 až 2011. Nie je pritom zrejmé, či s požiadavkami ŽSR sa stotožňuje aj predkladateľ návrhu Ministerstvo dopravy, pôšt a telekomunikácií SR (ďalej len „MDPT SR“) a či uvedené požiadavky boli podrobené analýze alebo len prebraté od ŽSR bez ohľadu na zdrojové možnosti štátneho rozpočtu a navrhované limity výdavkov na roky 2008 – 2010. Upozorňujem, že je plne v kompetencii MDPT SR v rámci schváleného limitu výdavkov zabezpečiť financovanie vlastných priorít kapitoly. Zásadne preto žiadam, aby MDPT SR zaujalo k financovaniu požiadaviek ŽSR jasné stanovisko. Pripomínam, že objednávateľom výkonov je MDPT SR, ktoré sa môže  zaviazať k finančnému plneniu maximálne do výšky schváleného rozpočtu na tento účel a v súlade so zákonom NR SR č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní v znení neskorších predpisov (ďalej len „zákon o dráhach“).

-	 Materiál žiadam doplniť o dôvody zvýšenia výdavkov pri projektoch ISPA, ktoré spočívajú v zlom odhade oprávnených nákladov stavieb zo strany ŽSR a MDPT SR pri predkladaní projektu na schválenie Európskej komisii. Ďalej predpokladané náklady nezohľadňovali cenovú úroveň plánovaného roku ukončenia stavieb a v súťaži na výber staviteľa ponuky výrazne prekročili finančné prostriedky podpísané vo finančných memorandách.

-	 V súvislosti s efektívnym využívaním prostriedkov EÚ žiadam do materiálu doplniť informáciu o skutočne vynaložených výdavkoch na projekty financované z prostriedkov EÚ. K čerpaniu prostriedkov EÚ a spolufinancovania zásadne žiadam uviesť aj všetky ostatné realizované výdavky z národných zdrojov, t.j. vrátane prostriedkov štátneho rozpočtu nad rámec spolufinancovania a vyvolaných investícií financovaných z vlastných úverov ŽSR.

-	 Pokiaľ ide o požiadavky na dotácie zo štátneho rozpočtu upozorňujem, že tieto je možné uplatňovať len v rámci navrhovaných limitov výdavkov na roky 2008 – 2010. Z uvedeného dôvodu zásadne nesúhlasím s ďalším zvyšovaním požiadaviek na prostriedky štátneho rozpočtu. Takisto aj požiadavky na roky 2010 a 2011 žiadam zreálniť so zdrojovými možnosťami štátneho rozpočtu.

-	V materiáli je potrebné doplniť opatrenia zo strany MDPT SR na zvýšenie dopravných výkonov ŽSR a to najmä presunom prepravy tovarov z ciest na železnicu.

-	V bode 3.2. materiálu žiadam vypustiť šiestu odrážku textu „- zahrnutie splátok úrokov a istiny (po roku 2011).....“, alebo ju upraviť v tom zmysle, aby platby ekonomicky oprávnených nákladov zo štátneho rozpočtu ŽSR neboli spájané so splátkami istiny predmetného úveru. Akákoľvek zmienka o úhrade istiny úveru ŽSR z verejných zdrojov v nadväznosti na predchádzajúci text o čerpaní nového investičného úveru, by bola považovaná za nepriamu štátnu záruku poskytnutú ŽSR, čo by spôsobilo povinnosť zo strany Slovenskej republiky zaznamenať podľa metodiky ESA 95 riziko štátnej záruky do štátneho dlhu a zároveň ako klasický výdavok v plnej výške, t. j. zvýšiť schodok rozpočtu verejnej správy v roku 2007. Ide o čiastku cca 4,3 mld. Sk, čo by predstavovalo zhoršenie schodku rozpočtu verejnej správy o  0,24  % HDP.

-	V časti 3.3. Rast výkonnosti a konkurencieschopnosti prevádzkovania dráh v písmene a) sa uvádza, že jedným z hlavných cieľov ŽSR, ktoré boli schválené Správnou radou ako súčasť Podnikateľského plánu na rok 2007, je dosahovať vyrovnané príjmy a výdavky v hospodárení ŽSR. Táto povinnosť je ustanovená pre prevádzkovateľa dráhy, t.j. pre ŽSR aj v § 20 písm. h) zákona o dráhach. Z toho vyplýva, že plánovaná strata v roku 2007 by nemala prekročiť limit  výdavkov určený v štátnom rozpočte na rok 2007 na pokrytie straty pri prevádzkovaní dráhy v sume 3,6 mld. Sk. V materiáli v časti 4. Závery a odporúčania  v písmene b) žiadam doplniť, prečo sa  MDPT SR zaviazalo uhradiť stratu ŽSR pri prevádzkovaní dráhy nad úrovňou limitu výdavkov schváleného v štátnom rozpočte na rok 2007 a z akých zdrojov plánuje MDPT SR uhradiť zvýšenie dotácie o 370,4 mil. Sk. Zásadne nesúhlasím s ďalším zvýšením straty v roku 2007 o 170 mil. Sk z titulu zvýšenia finančných nákladov v súvislosti s plánovaným prevzatím úveru na financovanie investičných projektov. Upozorňujem, že Ministerstvo financií SR takýmito zdrojmi nedisponuje. Preto je potrebné hľadať riešenie na strane MDPT SR v spolupráci so ŽSR, a to na prijatie úsporných opatrení ŽSR v oblasti ekonomicky oprávnených nákladov, resp. v oblasti zvýšenia tržieb železníc, resp. v rámci schváleného limitu výdavkov kapitoly MDPT SR na rok  2007 bez nároku na krytie dodatočných požiadaviek adresovaných Ministerstvu financií SR. Rovnakým spôsobom je potrebné zabezpečiť požiadavku týkajúcu sa vysporiadania nevysporiadaného majetku v nadväznosti na uznesenie vlády SR č. 898/2005 v sume 10 mil. Sk. 

-	K časti 3.3. písmeno d) upozorňujem na skutočnosť, že prvoradou úlohou štátu zastúpeného v oblasti prevádzkovania dráhy MDPT SR, je vytvorenie ekonomických pravidiel a nástrojov  pre efektívne vykonávanie činností ustanovených v zákone o dráhach. Preto text v tretej odrážke „skvalitnenie legislatívno-normatívnej a metodickej základne...“ žiadam dať na prvé miesto. V texte uvedenom v druhej odrážke žiadam vypustiť slová „v rozsahu požiadavky ŽSR“, pretože vyčíslenie straty pri prevádzkovaní dráhy, ktorá má byť pokrytá zo štátneho rozpočtu, má vyplynúť  z pravidiel, resp. legislatívno-normatívnej a metodickej základne prijatých pre túto oblasť.  Rovnako žiadam upraviť tento text v prílohe č. 12.

-	Upozorňujem tiež, že podľa § 65 ods. 1 písm. l) zákona o dráhach MDPT SR určuje priority štátnej dopravnej politiky v oblasti železničnej dopravy a regulácie, ktoré sú záväzné pre všetky orgány, ktoré pôsobia v oblasti železničnej dopravy, ako aj pre prevádzkovateľov dráhy a dopravcov a podľa § 65 ods. 1 písm. m) tohto zákona MDPT SR schvaľuje investičné a finančné programy a plány. Úloha MDPT SR pri určovaní priorít štátnej dopravnej politiky a schvaľovaní investičných a finančných programov na rozvoj dopravnej infraštruktúry je nezastupiteľná, pričom MDPT SR by nemalo schváliť také investičné programy, ktoré nie je reálne v príslušnom rozpočtovom období zabezpečiť vlastnými alebo úverovými zdrojmi ŽSR a sú nad  rámec limitu výdavkov štátneho rozpočtu v kapitole MDPT SR.

-	V prílohe č. 12 Analýza dôvodov nepriaznivej ekonomicko-finančnej situácie Železníc Slovenskej republiky a opatrenia na jej riešenie, aby sa neopakovala situácia na základe ktorej bude potrebné prijať opatrenia do budúcnosti sa v bode 1. Príčiny vzniku zadĺženosti  ŽSR v rokoch 1994 – 2002 uvádzajú len príčiny na strane iných subjektov. Žiadam túto časť prílohy doplniť o vyhodnotenie výsledkov hospodárenia ŽSR v týchto rokoch, hospodárnosti resp. nehospodárnosti nakladania s vlastnými i cudzími finančnými zdrojmi a majetkom, finančnej disciplíny ŽSR (napr. neplatenie príspevkov Sociálnej poisťovni a pod.), t.j. akou mierou sa na zlej hospodárskej situácii ŽSR zúčastnili samotné ŽSR, aká bola úloha manažmentu a akým spôsobom manažment ŽSR bol a je zainteresovaný na zlepšovaní hospodárskej situácie ŽSR.

-	V prílohe č. 1c Vyhodnotenie opatrení ŽSR na zabezpečenie hospodárenia v roku 2006 v časti Vrcholový cieľ č. 6 bod 2 písm. c) týkajúcej sa prevodu vlastníctva resp. prevodu správy nepotrebného majetku štátu v správe ŽSR sa uvádza, že predaj nepotrebného nehnuteľného majetku štátu subjektom komerčnej sféry a vybranej skupine právnických osôb z nekomerčnej sféry sa uskutočňuje podľa § 45 resp. § 45a zákona č. 92/1991 Zb. o podmienkach prevodu majetku štátu na iné osoby v znení neskorších predpisov. Uvedené ustanovenia citovaného zákona však neupravujú postup a podmienky prevodu majetku štátu v správe ŽSR na iné osoby. Nakladanie s majetkom štátu musí za každých okolností spĺňať najmenej zásadu transparentnosti a rovnosti účastníkov. Konkrétny postup pri nakladaní s nepotrebným majetkom štátu v správe ŽSR v materiáli absentuje. Materiál len odkazuje na rezortnú úpravu vydanú dňa 1.6.2005 pod názvom „Postup pri schvaľovaní prevodov vlastníctva majetku štátu v správe štátnych podnikov a Železníc Slovenskej republiky podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov“ č. 736/M-2005, ktorá však nie je súčasťou predloženého materiálu, a preto nie je možné posúdiť, či prevod vlastníctva nepotrebného majetku štátu v správe ŽSR je v súlade s vyššie uvedenými zásadami.

-	z materiálu ďalej vyplýva, že na základe vyhodnotenia konsolidačnej funkcie, ukazovateľov kontrolného mechanizmu, výsledkov hospodárenia ŽSR za rok 2006 možno konštatovať, že proces konsolidácie v oblasti úverov so štátnou zárukou je ukončený. Jedným z otvorených okruhov, ktorý je potrebné riešiť, je usporiadanie vlastníctva nehnuteľností s následnou povinnosťou vkladu príslušných nehnuteľností do základného imania Železničnej spoločnosti, a.s. V tejto súvislosti upozorňujem, že všeobecný prístup k získavaniu majetkových podielov verejnými orgánmi upravila Európska komisia v dokumente Vládne kapitálové injekcie, použitie článkov 92 a 93 Zmluvy o ES na majetok verejných orgánov (Bulletin ES 9-1984). Uvažovaný vklad majetku štátu do základného imania bude potrebné posúdiť aj z pohľadu štátnej pomoci. Podľa uvedeného dokumentu Európskej komisie zvýšenie základného imania predovšetkým zo strany verejných orgánov nemusí obsahovať prvok štátnej pomoci, ak sa nový kapitál vkladá za podmienok a okolností, ktoré by mohli byť akceptovateľné pre súkromných investorov fungujúcich za normálnych podmienok trhovej ekonomiky. Napríklad, ak sa verejné orgány rozhodnú zvýšiť základné imanie spoločnosti, kde vlastnia väčšinový podiel, toto zvýšenie nemusí predstavovať štátnu pomoc, ak takýto kapitál zodpovedá novým investičným potrebám a výdavkom priamo s nimi spojeným, odvetvie, v ktorom táto spoločnosť vykonáva činnosť, netrpí štrukturálnou nadkapacitou v spoločnom trhu a má dobrú finančnú pozíciu na trhu.

-	V návrhu uznesenia vlády SR žiadam text v bode B.3. presunúť do časti A. berie na vedomie ako nový bod A.2.

Z

Z

Z

Z

Z

Z

Z

Z

Z

Z

Z

Z

Z

(A)

(A)

(A)

(A)

(A)

(A)

(A)

(A)

(A)

(A)

(A)

(A)

(A)

MV SR

-	v predkladacej správe odporúčame vyčísliť konkrétne finančné a ekonomické vplyvy materiálu

-	v záveroch a odporúčaniach sa upozorňuje na problémy súvisiace s nezabezpečením požadovaných finančných prostriedkov, pričom sa uvádza, že v prípade nezabezpečenia potrebných zdrojov možno okrem iného očakávať aj sankcie zo strany EÚ a nedodržanie dohodnutých termínov podľa finančných memoránd. Sme toho názoru, že s ohľadom na vážnosť tejto situácie by bolo vhodné doplniť návrh uznesenia o spoločnú úlohu MDPT a MF SR na jej riešenie.

O

O

(A)

(A)

V doložke vplyvov sú uvedené konkrétne vplyvy a preto v predkladacej správe uvedieme iba sumárne čísla za dané obdobie.

Text bol upravený a v spolupráci s Ministerstvom financií SR sa hľadá optimálny spôsob riešenia v čo najkratšom čase.

Vysvetlivky k skratkám v tabuľke:
Z – zásadná
O – obyčajná
A – akceptovaná
C – čiastočne akceptovaná
N – neakceptovaná